MINI HATCH รุ่นพิเศษฉลองพิธีเสกสมรสเจ้าชายแฮร์รี่และเมแกน
MINI แบรนด์รถเล็กของอังกฤษ เผยโฉม New MINI Hatch รุ่นใหม่ล่าสุด พร้อมดีไซน์พิเศษ คันแรกและคันเดียวในโลก เพื่อร่วมเฉลิมฉลองพิธีเสกสมรสของเจ้าชายแฮร์รี่ และ เมแกน มาร์เคิล โดยหลังจากงานพิธีดังกล่าวที่จะมีขึ้นในวันที่ 19 พฤษภาคมนี้ MINI Hatch คันพิเศษนี้ จะถูกส่งมอบให้แก่มูลนิธิ Childrens HIV Association (CHIVA) สำหรับการประมูลเพื่อการกุศลต่อไป,มร. โอลิเวอร์ ไฮล์เมอร์ หัวหน้าทีมออกแบบของ MINI กล่าวว่า ในฐานะแบรนด์รถยนต์ที่อยู่คู่กับสหราชอาณาจักรมายาวนานกว่า 60 ปี MINI ยินดีเป็นอย่างยิ่งที่ได้มีโอกาสเป็นส่วนหนึ่งของการเฉลิมฉลองพิธีเสกสมรสของราชวงศ์อังกฤษในครั้งนี้ ด้วยรถยนต์ที่จะร่วมสร้างความพิเศษในพิธีเสกสมรสครั้งประวัติศาสตร์ ,ทีมออกแบบของ MINI ได้ร่วมกันสร้าง MINI Hatch ที่มีเพียงคันเดียวในโลกขึ้นมาเพื่อโอกาสนี้โดยเฉพาะ ซึ่งไฮไลต์ของ MINI Hatch คันพิเศษนี้ อยู่ที่ดีไซน์กราฟิกบนหลังคารถ และรายละเอียดการตกแต่งอันเฉพาะตัวทั้งภายนอกและภายในรถ ด้วยชิ้นส่วนจากเครื่องพิมพ์สามมิติ รวมถึงลวดลายการเย็บอันประณีตบรรจงบนเบาะที่นั่ง ซึ่งไม่เคยปรากฏใน MINI รุ่นใดมาก่อน,รูปลักษณ์ภายนอกโฉบเฉี่ยวสะกดทุกสายตา ,MINI Hatch 3 ประตู รุ่นพิเศษมาในสีขาว Crystal White พร้อมแถบสีเงินอมฟ้าตามแนวตัวถังรถ รับกับขอบโครเมียมสีเงินอมฟ้าแบบด้านรอบคันอย่างลงตัว สร้างความสะดุดตาที่ไม่เหมือนใครด้วยฟีเจอร์ต่างๆ อันเป็นเอกลักษณ์ของ MINI เช่น กระจังหน้าทรงหกเหลี่ยม,มือจับประตู วงแหวนโครเมียมรอบไฟหน้าและไฟท้าย ที่มาในสีเคลือบเงาฟ้าอมดำ ,ไฟท้ายและล้ออัลลอยดีไซน์ลายธงยูเนียนแจ็ค หรือธงชาติสหราชอาณาจักร หนึ่งในไฮไลต์ของดีไซน์ใหม่ล่าสุดจาก MINI พร้อมเสริมความทันสมัยและความเฉพาะตัวให้แก่ตัวรถด้วยขอบล้อสีน้ำเงินเข้มเมทาลิกแบบด้าน,หลังคาลายกราฟิกแฮนด์เมด และชิ้นส่วนจากเครื่องพิมพ์สามมิติ,ไฮไลต์ที่สำคัญของ MINI Hatch รุ่นพิเศษนี้ คือการรังสรรค์ลวดลายกราฟิกอันเป็นเอกลักษณ์บนหลังคารถ ซึ่งได้รับการวาดขึ้นด้วยมือและเป็นการผสานองค์ประกอบต่างๆ ของธงชาติสหราชอาณาจักรและธงชาติสหรัฐอเมริกา ประเทศบ้านเกิดของเจ้าชายแฮร์รี่ และมิสเมแกน มาร์เคิล ไว้ด้วยกันอย่างลงตัว และอีกหนึ่งความพิเศษ คือกรอบไฟเลี้ยวด้านข้าง ที่พิมพ์ด้วยเครื่องพิมพ์สามมิติ จารึกอักษรย่อตัว M และ H พร้อมลายหัวใจ เมื่อเปิดประตูรถ ไฟใต้กรอบประตูสาดส่องต้อนรับเป็นคำว่า Just Married บริเวณพื้นด้านคนขับและผู้โดยสารด้านหน้า เป็นสักขีพยานรักในพิธีเสกสมรสครั้งประวัติศาสตร์นี้,ภายในสะท้อนความประณีตบรรจงในทุกรายละเอียด,เบาะหนังแท้สีเทา Satellite Grey ช่วยเสริมความเอ็กซ์คลูซีฟของ MINI Hatch รุ่นพิเศษ ขอบโครเมียมภายในรถมาในสีเคลือบเงาฟ้าอมดำเช่นเดียวกับภายนอก แผงคอนโซลหน้าฝั่งผู้โดยสาร เป็นอีกชิ้นส่วนจากเครื่องพิมพ์สามมิติ ที่พิมพ์ลวดลายชื่อของบ่าวสาว วันที่ของพิธีเสกสมรส และคำอวยพรแก่คู่บ่าวสาว เส้นสายภายในรถบริเวณประตู หลังพวงมาลัย และพนักพิงศีรษะ ยังได้รับการออกแบบให้เข้ากันเป็นอย่างดีกับลวดลายกราฟิก บนหลังคารถ โดยบริเวณพนักพิงศีรษะทั้งสองด้าน ฉลุลวดลายที่ได้รับแรงบันดาลใจจากธงยูเนียนแจ็คและธงสหรัฐฯ.,อาคม รวมสุวรรณ,E-Mail ,chang.arcom@thairath.co.th,Facebook ,https://www.facebook.com/chang.arcom,https://www.facebook.com/ARCOM-CHANG-Thairath-Online-525369247505358/
MINI ร่วมเฉลิมฉลองพิธีเสกสมรส เจ้าชายแฮร์รี่ และ เมแกน มาร์เคิล เผยโฉม MINI Hatch ดีไซน์พิเศษ คันแรกและคันเดียวในโลก 
ยานยนต์,รถยนต์,MINI HATCH,อาคม รวมสุวรรณ